# Επίσημη Εφημερίδα C 222A/7 Ιο

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 222A |
| | |
| Έκδοση στην ελληνική γλώσσα | Ανακοινώσεις και Πληροφορίες | 58ό έτος7 Ιουλίου 2015 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 222A

Έκδοση στην ελληνική γλώσσα

Ανακοινώσεις και Πληροφορίες

58ό έτος7 Ιουλίου 2015

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2015/C 222A/01 | Προκήρυξη κενής θέσης διευθυντή (βαθμός AD 14) του Ευρωπαϊκού Ινστιτούτου Καινοτομίας και Τεχνολογίας (ΕΙΤ) στη Βουδαπέστη — COM/2015/20008 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2015/C 222A/01

Προκήρυξη κενής θέσης διευθυντή (βαθμός AD 14) του Ευρωπαϊκού Ινστιτούτου Καινοτομίας και Τεχνολογίας (ΕΙΤ) στη Βουδαπέστη — COM/2015/20008

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 7.7.2015 | EL | Επίσημη Εφημερίδα της Ευρωπαϊκής Ένωσης | CA 222/1 |
| --- | --- | --- | --- |

7.7.2015

EL

Επίσημη Εφημερίδα της Ευρωπαϊκής Ένωσης

CA 222/1

---

Προκήρυξη κενής θέσης διευθυντή (βαθμός AD 14)

του Ευρωπαϊκού Ινστιτούτου Καινοτομίας και Τεχνολογίας (ΕΙΤ) στη Βουδαπέστη

COM/2015/20008

(2015/C 222 A/01)

Ποιοι είμαστε

Το Ευρωπαϊκό Ινστιτούτο Καινοτομίας και Τεχνολογίας (ΕΙΤ) (1) είναι όργανο της ΕΕ το οποίο φιλοδοξεί να αποτελέσει ορόσημο αριστείας στον τομέα της καινοτομίας στην Ευρώπη. Το EIT χορηγεί σήμερα υποτροφίες σε πέντε κοινότητες γνώσης και καινοτομίας (ΚΓΚ), ενώ τρεις ακόμη τέτοιες κοινότητες θα συσταθούν το 2016 και το 2018. Ο προϋπολογισμός του EIT για την περίοδο 2014 έως 2020 ανέρχεται σε 2,7 δισεκατ. ευρώ και οι ΚΓΚ αναμένεται να μοχλεύσουν συμπληρωματική χρηματοδότηση από ευρωπαϊκές, εθνικές και ιδιωτικές πηγές ύψους άνω των 7,5 δισεκατ. ευρώ.

Το EIT είναι η πρώτη ευρωπαϊκή πρωτοβουλία που αναλαμβάνεται για την προώθηση της καινοτομίας στην Ευρώπη μέσω της πλήρους ενσωμάτωσης των τριών πλευρών του «τριγώνου της γνώσης» (της τριτοβάθμιας εκπαίδευσης, της έρευνας και της καινοτομίας) στις ΚΓΚ. Ένας από τους κεντρικούς στόχους του EIT και των ΚΓΚ είναι η προώθηση της επιχειρηματικότητας, η οποία λειτουργεί ως βασικός μοχλός της καινοτομίας και ως «συνεκτικός ιστός» στο τρίγωνο της γνώσης. Το EIT φιλοδοξεί να διακριθεί ως ίδρυμα καινοτομίας παγκοσμίου κύρους, το οποίο θα εμπνέει και θα προωθεί αλλαγές στα ευρωπαϊκά πανεπιστήμια, τα ερευνητικά ιδρύματα και τις επιχειρήσεις, τόσο τις νέες όσο και τις εδραιωμένες, από τις ΜΜΕ έως τις μεγάλες πολυεθνικές.

Το ΕΙΤ, το οποίο από την ίδρυσή του προσανατολίζεται σαφώς προς την αγορά, θα λειτουργήσει ως καταλύτης για τη βιώσιμη οικονομική ανάπτυξη και τη δημιουργία θέσεων εργασίας σε ολόκληρη την Ένωση δημιουργώντας νέες δεξιότητες, προϊόντα, υπηρεσίες και επιχειρήσεις που θα ανταποκρίνονται τόσο στη δημόσια ζήτηση όσο και στις ανάγκες της οικονομίας της γνώσης. Ένας σημαντικός ρόλος που θα κληθεί να ασκήσει το EIT θα είναι να αποτελέσει παράδειγμα προς μίμηση για την προώθηση νέων, συστημικών προσεγγίσεων στην καινοτομία.

Τη στρατηγική διαχείριση του EIT συντονίζει το διοικητικό του συμβούλιο, το οποίο απαρτίζεται από αναγνωρισμένους ευρωπαίους πρωτοπόρους της καινοτομίας που προέρχονται από το τρίγωνο της γνώσης.

Οι ΚΓΚ είναι ιδιαίτερα ολοκληρωμένα δημόσια/ιδιωτικά δίκτυα πανεπιστημίων, ερευνητικών οργανισμών, επιχειρηματιών και επιχειρήσεων. Η άμεση συμμετοχή των ενδιαφερόμενων επιχειρηματικών φορέων, συμπεριλαμβανομένων ΜΜΕ και ιδρυμάτων, σε όλες τις στρατηγικές, επιχειρησιακές και οικονομικές πτυχές του EIT αποτελεί τον ακρογωνιαίο λίθο της πρωτοβουλίας.

Το EIT έχει την έδρα του στη Βουδαπέστη. Περισσότερες πληροφορίες είναι διαθέσιμες στον δικτυακό τόπο: http://eit.europa.eu

Τι προτείνουμε

Ο διευθυντής είναι αρμόδιος για τις δραστηριότητες και την καθημερινή διαχείριση του ΕΙΤ και είναι ο νόμιμος εκπρόσωπός του. Λογοδοτεί στο διοικητικό συμβούλιο, στο οποίο υποβάλλει εκθέσεις σε τακτική βάση σχετικά με την εξέλιξη των δραστηριοτήτων του ΕΙΤ. Συγκεκριμένα, ο διευθυντής:

| α) | οργανώνει και διαχειρίζεται τις δραστηριότητες του ΕΙΤ· |
| --- | --- |

α)

οργανώνει και διαχειρίζεται τις δραστηριότητες του ΕΙΤ·

| β) | υποστηρίζει το διοικητικό συμβούλιο και την εκτελεστική επιτροπή στο έργο τους, προσφέρει γραμματειακή υποστήριξη για τις συνεδριάσεις τους και παρέχει όλες τις αναγκαίες πληροφορίες για την εκτέλεση των καθηκόντων τους· |
| --- | --- |

β)

υποστηρίζει το διοικητικό συμβούλιο και την εκτελεστική επιτροπή στο έργο τους, προσφέρει γραμματειακή υποστήριξη για τις συνεδριάσεις τους και παρέχει όλες τις αναγκαίες πληροφορίες για την εκτέλεση των καθηκόντων τους·

| γ) | προετοιμάζει το σχέδιο του στρατηγικού θεματολογίου καινοτομίας (ΣΘΚ), προκαταρκτικό κυλιόμενο τριετές πρόγραμμα εργασίας, το ετήσιο σχέδιο έκθεσης, και το ετήσιο σχέδιο προϋπολογισμού, και τα υποβάλλει στο διοικητικό συμβούλιο· |
| --- | --- |

γ)

προετοιμάζει το σχέδιο του στρατηγικού θεματολογίου καινοτομίας (ΣΘΚ), προκαταρκτικό κυλιόμενο τριετές πρόγραμμα εργασίας, το ετήσιο σχέδιο έκθεσης, και το ετήσιο σχέδιο προϋπολογισμού, και τα υποβάλλει στο διοικητικό συμβούλιο·

| δ) | προετοιμάζει και διευθύνει τη διαδικασία επιλογής για τις ΚΓΚ και μεριμνά ώστε η διαδικασία αυτή, στα διάφορα στάδιά της, να διεξάγεται με διαφάνεια και αντικειμενικότητα· |
| --- | --- |

δ)

προετοιμάζει και διευθύνει τη διαδικασία επιλογής για τις ΚΓΚ και μεριμνά ώστε η διαδικασία αυτή, στα διάφορα στάδιά της, να διεξάγεται με διαφάνεια και αντικειμενικότητα·

| ε) | προετοιμάζει, διαπραγματεύεται και συνάπτει συμβατικές συμφωνίες με τις ΚΓΚ· |
| --- | --- |

ε)

προετοιμάζει, διαπραγματεύεται και συνάπτει συμβατικές συμφωνίες με τις ΚΓΚ·

| στ) | διοργανώνει το φόρουμ ενδιαφερόμενων μερών, συμπεριλαμβανομένης της ειδικής σύνθεσης από αντιπροσώπους των κρατών μελών· |
| --- | --- |

στ)

διοργανώνει το φόρουμ ενδιαφερόμενων μερών, συμπεριλαμβανομένης της ειδικής σύνθεσης από αντιπροσώπους των κρατών μελών·

| ζ) | εξασφαλίζει την εφαρμογή αποτελεσματικών διαδικασιών παρακολούθησης και αξιολόγησης, σχετικών με τις επιδόσεις του ΕΙΤ, σύμφωνα με την υποχρέωση του ινστιτούτου να εξασφαλίζει ότι οι δραστηριότητές του υπόκεινται σε διαρκή και συστηματική παρακολούθηση και σε περιοδικές αξιολογήσεις, όπως ορίζεται στο άρθρο 16 του κανονισμού για το ΕΙΤ· |
| --- | --- |

ζ)

εξασφαλίζει την εφαρμογή αποτελεσματικών διαδικασιών παρακολούθησης και αξιολόγησης, σχετικών με τις επιδόσεις του ΕΙΤ, σύμφωνα με την υποχρέωση του ινστιτούτου να εξασφαλίζει ότι οι δραστηριότητές του υπόκεινται σε διαρκή και συστηματική παρακολούθηση και σε περιοδικές αξιολογήσεις, όπως ορίζεται στο άρθρο 16 του κανονισμού για το ΕΙΤ·

| η) | είναι υπεύθυνος για τα διοικητικά και οικονομικά ζητήματα, συμπεριλαμβανομένης της εκτέλεσης του προϋπολογισμού του ΕΙΤ, αξιοποιεί κατάλληλα τις πληροφορίες που λαμβάνει από την υπηρεσία εσωτερικού ελέγχου· |
| --- | --- |

η)

είναι υπεύθυνος για τα διοικητικά και οικονομικά ζητήματα, συμπεριλαμβανομένης της εκτέλεσης του προϋπολογισμού του ΕΙΤ, αξιοποιεί κατάλληλα τις πληροφορίες που λαμβάνει από την υπηρεσία εσωτερικού ελέγχου·

| θ) | είναι υπεύθυνος για όλα τα θέματα του προσωπικού· |
| --- | --- |

θ)

είναι υπεύθυνος για όλα τα θέματα του προσωπικού·

| ι) | υποβάλλει το σχέδιο ετήσιων λογαριασμών και ισολογισμού στην υπηρεσία εσωτερικού ελέγχου και στη συνέχεια στο διοικητικό συμβούλιο μέσω της εκτελεστικής επιτροπής· |
| --- | --- |

ι)

υποβάλλει το σχέδιο ετήσιων λογαριασμών και ισολογισμού στην υπηρεσία εσωτερικού ελέγχου και στη συνέχεια στο διοικητικό συμβούλιο μέσω της εκτελεστικής επιτροπής·

| ια) | μεριμνά για την τήρηση των υποχρεώσεων του EIT βάσει των συμβάσεων και των συμφωνιών που συνάπτει· |
| --- | --- |

ια)

μεριμνά για την τήρηση των υποχρεώσεων του EIT βάσει των συμβάσεων και των συμφωνιών που συνάπτει·

| ιβ) | μεριμνά για την ουσιαστική επικοινωνία με τα θεσμικά όργανα της Ένωσης· |
| --- | --- |

ιβ)

μεριμνά για την ουσιαστική επικοινωνία με τα θεσμικά όργανα της Ένωσης·

| ιγ) | ενεργεί προς το συμφέρον του ΕΙΤ, διαφυλάσσοντας τους στόχους και την αποστολή του, την ταυτότητα, την αυτονομία και τη συνοχή του, με ανεξαρτησία και διαφάνεια. |
| --- | --- |

ιγ)

ενεργεί προς το συμφέρον του ΕΙΤ, διαφυλάσσοντας τους στόχους και την αποστολή του, την ταυτότητα, την αυτονομία και τη συνοχή του, με ανεξαρτησία και διαφάνεια.

Αναζητούμε

Ο ιδανικός υποψήφιος θα πρέπει να διαθέτει τα ακόλουθα προσόντα:

| Α. | πολύ καλές αναλυτικές και οργανωτικές δεξιότητες, καθώς και την ικανότητα να αναπτύσσει μακροπρόθεσμες στρατηγικές, να είναι σε θέση να διοικήσει ένα μεγάλο ινστιτούτο, τόσο σε στρατηγικό επίπεδο όσο και σε εσωτερικό διαχειριστικό επίπεδο· |
| --- | --- |

Α.

πολύ καλές αναλυτικές και οργανωτικές δεξιότητες, καθώς και την ικανότητα να αναπτύσσει μακροπρόθεσμες στρατηγικές, να είναι σε θέση να διοικήσει ένα μεγάλο ινστιτούτο, τόσο σε στρατηγικό επίπεδο όσο και σε εσωτερικό διαχειριστικό επίπεδο·

| Β. | πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο· |
| --- | --- |

Β.

πείρα στη διαχείριση δημοσιονομικών, χρηματοδοτικών και ανθρώπινων πόρων σε εθνικό, ευρωπαϊκό και/ή διεθνές πλαίσιο·

| Γ. | άριστες δεξιότητες γραπτής και προφορικής επικοινωνίας, συμπεριλαμβανομένης της πολύ καλής γνώσης της αγγλικής —γλώσσας εργασίας του ΕΙΤ— καθώς και πολύ ανεπτυγμένες δεξιότητες διαπραγμάτευσης. Ειδικότερα, ικανότητα επικοινωνίας με το κοινό και αποτελεσματικής και αποδοτικής συνεργασίας με όλα τα ενδιαφερόμενα μέρη (με ευρωπαϊκές, διεθνείς, εθνικές και τοπικές αρχές, με διεθνείς οργανισμούς κ.λπ.), καλή γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες του EIT· |
| --- | --- |

Γ.

άριστες δεξιότητες γραπτής και προφορικής επικοινωνίας, συμπεριλαμβανομένης της πολύ καλής γνώσης της αγγλικής —γλώσσας εργασίας του ΕΙΤ— καθώς και πολύ ανεπτυγμένες δεξιότητες διαπραγμάτευσης. Ειδικότερα, ικανότητα επικοινωνίας με το κοινό και αποτελεσματικής και αποδοτικής συνεργασίας με όλα τα ενδιαφερόμενα μέρη (με ευρωπαϊκές, διεθνείς, εθνικές και τοπικές αρχές, με διεθνείς οργανισμούς κ.λπ.), καλή γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες του EIT·

| Δ. | ικανότητα να διοικεί και να παρέχει κίνητρα σε μια μεγάλη ομάδα, σε ευρωπαϊκό, πολυπολιτισμικό και πολύγλωσσο πλαίσιο, καθώς επίσης και ικανότητα να θέτει και να μεταδίδει στόχους, να ιεραρχεί καθήκοντα και να εξασφαλίζει την εκτέλεσή τους· |
| --- | --- |

Δ.

ικανότητα να διοικεί και να παρέχει κίνητρα σε μια μεγάλη ομάδα, σε ευρωπαϊκό, πολυπολιτισμικό και πολύγλωσσο πλαίσιο, καθώς επίσης και ικανότητα να θέτει και να μεταδίδει στόχους, να ιεραρχεί καθήκοντα και να εξασφαλίζει την εκτέλεσή τους·

| Ε. | αποδεδειγμένη πείρα στην πολιτική και στην πράξη όσον αφορά την τριτοβάθμια εκπαίδευση, την έρευνα, την επιχειρηματική δραστηριότητα ή την καινοτομία και πείρα σε ηγετικές θέσεις σε έναν από αυτούς τους τομείς. |
| --- | --- |

Ε.

αποδεδειγμένη πείρα στην πολιτική και στην πράξη όσον αφορά την τριτοβάθμια εκπαίδευση, την έρευνα, την επιχειρηματική δραστηριότητα ή την καινοτομία και πείρα σε ηγετικές θέσεις σε έναν από αυτούς τους τομείς.

Οι υποψήφιοι πρέπει

Οι υποψήφιοι θα κριθούν κατά τη φάση επιλογής με βάση τα ακόλουθα τυπικά κριτήρια, που θα πρέπει να πληρούνται κατά την ημερομηνία λήξης της προθεσμίας υποβολής των αιτήσεων:

| — | Ιθαγένεια: να είναι υπήκοοι κράτους μέλους της Ευρωπαϊκής Ένωσης και να απολαύουν όλων των πολιτικών τους δικαιωμάτων (2). |
| --- | --- |

—

Ιθαγένεια: να είναι υπήκοοι κράτους μέλους της Ευρωπαϊκής Ένωσης και να απολαύουν όλων των πολιτικών τους δικαιωμάτων (2).

| — | Πτυχίο ή δίπλωμα πανεπιστημίου: οι υποψήφιοι πρέπει να διαθέτουν είτε






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, είτε |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι πρέπει να διαθέτουν είτε

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, είτε

| — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), καθώς και κατάλληλη επαγγελματική πείρα τουλάχιστον ενός έτους, εφόσον η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες από δίπλωμα (πτυχίο), καθώς και κατάλληλη επαγγελματική πείρα τουλάχιστον ενός έτους, εφόσον η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: να έχουν, μετά την απόκτηση του πανεπιστημιακού τίτλου, 15ετή τουλάχιστον προϋπηρεσία σε επίπεδο το οποίο αντιστοιχεί στα ανωτέρω προσόντα. Τουλάχιστον πέντε έτη πρέπει να έχουν συμπληρωθεί σε δραστηριότητες διοίκησης που έχουν σχέση με τους τομείς του EIT: την καινοτομία, την έρευνα και/ή την τριτοβάθμια εκπαίδευση. |
| --- | --- |

—

Επαγγελματική πείρα: να έχουν, μετά την απόκτηση του πανεπιστημιακού τίτλου, 15ετή τουλάχιστον προϋπηρεσία σε επίπεδο το οποίο αντιστοιχεί στα ανωτέρω προσόντα. Τουλάχιστον πέντε έτη πρέπει να έχουν συμπληρωθεί σε δραστηριότητες διοίκησης που έχουν σχέση με τους τομείς του EIT: την καινοτομία, την έρευνα και/ή την τριτοβάθμια εκπαίδευση.

| — | Διοικητική πείρα: οι υποψήφιοι πρέπει να αποδείξουν ότι τουλάχιστον πέντε έτη από την επαγγελματική πείρα τους έχουν αποκτηθεί σε θέσεις άμεσης διοίκησης προσωπικού και διαχείρισης προϋπολογισμών ή σε δομές διοίκησης σε επαρκώς υψηλό επίπεδο αρμοδιοτήτων (3). |
| --- | --- |

—

Διοικητική πείρα: οι υποψήφιοι πρέπει να αποδείξουν ότι τουλάχιστον πέντε έτη από την επαγγελματική πείρα τους έχουν αποκτηθεί σε θέσεις άμεσης διοίκησης προσωπικού και διαχείρισης προϋπολογισμών ή σε δομές διοίκησης σε επαρκώς υψηλό επίπεδο αρμοδιοτήτων (3).

| — | Γλώσσες: να κατέχουν άριστα μία από τις επίσημες κοινοτικές γλώσσες και να διαθέτουν επαρκή γνώση μίας ακόμη από τις εν λόγω γλώσσες. |
| --- | --- |

—

Γλώσσες: να κατέχουν άριστα μία από τις επίσημες κοινοτικές γλώσσες και να διαθέτουν επαρκή γνώση μίας ακόμη από τις εν λόγω γλώσσες.

| — | Όριο ηλικίας: να είναι σε θέση να ολοκληρώσουν την τετραετή θητεία τους πριν από την ηλικία συνταξιοδότησής τους. Για τους έκτακτους υπαλλήλους της Ευρωπαϊκής Ένωσης, η ηλικία συνταξιοδότησης συμπληρώνεται στο τέλος του μήνα κατά τον οποίο ο υπάλληλος φθάνει στην ηλικία των 66 ετών. |
| --- | --- |

—

Όριο ηλικίας: να είναι σε θέση να ολοκληρώσουν την τετραετή θητεία τους πριν από την ηλικία συνταξιοδότησής τους. Για τους έκτακτους υπαλλήλους της Ευρωπαϊκής Ένωσης, η ηλικία συνταξιοδότησης συμπληρώνεται στο τέλος του μήνα κατά τον οποίο ο υπάλληλος φθάνει στην ηλικία των 66 ετών.

Ανεξαρτησία και δήλωση συμφερόντων

Ο διευθυντής θα κληθεί να υποβάλει δήλωση σχετικά με τη δέσμευσή του να ενεργεί ανεπηρέαστος υπέρ του δημοσίου συμφέροντος, καθώς και δήλωση σχετικά με τα τυχόν συμφέροντα που ενδέχεται να θεωρηθούν επιζήμια για την ανεξαρτησία του.

Επιλογή και διορισμός

Ο εκτελεστικός διευθυντής θα διοριστεί από το διοικητικό συμβούλιο του EIT με βάση έναν κατάλογο που θα καταρτίσει η Ευρωπαϊκή Επιτροπή.

Η Ευρωπαϊκή Επιτροπή θα ορίσει επιτροπή προεπιλογής. Η επιτροπή αυτή θα καλέσει σε συνέντευξη τους επιλέξιμους υποψηφίους που έχουν τα καλύτερα προσόντα για την κάλυψη των συγκεκριμένων απαιτήσεων της εν λόγω θέσης. Οι υποψήφιοι αυτοί θα επιλεγούν με βάση τα προσόντα τους και τα κριτήρια επιλογής που ορίζονται ανωτέρω. Η επιτροπή προεπιλογής θα καταρτίσει κατάλογο υποψηφίων που προτείνονται για περαιτέρω συνεντεύξεις στη συμβουλευτική επιτροπή διορισμών (ΣΕΔ) της Ευρωπαϊκής Επιτροπής.

Οι υποψήφιοι που θα κληθούν σε συνέντευξη με τη ΣΕΔ πρέπει να υποβληθούν σε αξιολόγηση από κέντρο αξιολόγησης το οποίο διαχειρίζονται εξωτερικοί σύμβουλοι ανθρώπινων πόρων. Οι υποψήφιοι που θα προεπιλεγούν από τη ΣΕΔ θα κληθούν στη συνέχεια σε συνέντευξη με τον αρμόδιο επίτροπο (τους αρμόδιους επιτρόπους).

Μετά από τις συνεντεύξεις αυτές, η Επιτροπή θα εγκρίνει και θα υποβάλει στο διοικητικό συμβούλιο του ΕΙΤ τον πίνακα των επικρατέστερων υποψηφίων. Η συμπερίληψη στον πίνακα αυτό δεν εξασφαλίζει διορισμό.

Στη συνέχεια, οι υποψήφιοι θα κληθούν σε συνέντευξη από το διοικητικό συμβούλιο του ΕΙΤ. Το διοικητικό συμβούλιο θα διορίσει τον διευθυντή επιλέγοντάς τον από τον πίνακα των επικρατέστερων υποψηφίων.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του ινστιτούτου, η διαδικασία επιλογής θα πραγματοποιηθεί αποκλειστικά στην αγγλική γλώσσα.

Ίσες ευκαιρίες

Η Ευρωπαϊκή Ένωση και το EIT εφαρμόζουν πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (4).

Όροι απασχόλησης

Ο διευθυντής θα διοριστεί ως έκτακτος υπάλληλος στον βαθμό AD 14, σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (5), για περίοδο τεσσάρων ετών, η οποία δύναται να παραταθεί μία φορά, όπως αναφέρεται στον κανονισμό για το ΕΙΤ.

Ο τόπος υπηρεσίας είναι η Βουδαπέστη (Ουγγαρία), όπου έχει την έδρα του το ΕΙΤ.

Διαδικασία αίτησης

Πριν να υποβάλετε την αίτησή σας, θα πρέπει να ελέγξετε προσεκτικά αν πληροίτε όλους τους όρους επιλεξιμότητας, ιδίως όσον αφορά το είδος του διπλώματος/πτυχίου και την απαιτούμενη επαγγελματική πείρα.

Αν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες που παρέχονται εκεί σχετικά με τα διάφορα στάδια της διαδικασίας.

Πρέπει να έχετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για να επιβεβαιωθεί η δημιουργία του λογαριασμού σας και για να ενημερωθείτε σχετικά με την έκβαση της διαδικασίας επιλογής. Παρακαλείστε να ενημερώσετε την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής σας διεύθυνσης.

Πρέπει να τηλεφορτώσετε βιογραφικό σημείωμα (σε μορφότυπο PDF) και να υποβάλετε ηλεκτρονικά επιστολή εκδήλωσης ενδιαφέροντος (έως 8  000 χαρακτήρες). Τόσο το βιογραφικό σημείωμα όσο και η επιστολή πρέπει να είναι συνταγμένα στην αγγλική, τη γαλλική ή τη γερμανική γλώσσα.

Αν δεν λάβετε αριθμό εγγραφής, αυτό σημαίνει ότι η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας μέσω του διαδικτύου. Θα ενημερώνεστε απευθείας σχετικά με την πορεία της αίτησής σας.

Αν έχετε αναπηρία που σας εμποδίζει να εγγραφείτε ηλεκτρονικά στον διαγωνισμό, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε χαρτί και να την αποστείλετε με συστημένη επιστολή
   (6)
  , η οποία πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Ευρωπαϊκής Επιτροπής και του υποψηφίου θα γίνεται ταχυδρομικώς. Στην περίπτωση αυτή, πρέπει να επισυνάψετε στο βιογραφικό σας σημείωμα και στην επιστολή εκδήλωσης ενδιαφέροντος πιστοποιητικό αναγνωρισμένου φορέα με το οποίο πιστοποιείται η αναπηρία σας. Θα πρέπει επίσης να περιγράψετε, σε χωριστό φύλλο χαρτιού, τις τυχόν ειδικές ρυθμίσεις που θεωρείτε αναγκαίες για να διευκολυνθεί η συμμετοχή σας στη διαδικασία επιλογής.

Αν χρειάζεστε περισσότερες πληροφορίες ή αν αντιμετωπίσετε τεχνικά προβλήματα, παρακαλείστε να αποστείλετε ηλεκτρονικό μήνυμα στην ακόλουθη διεύθυνση: HR-A2-MANAGEMENT-ONLINE@ec.europa.eu

Λήξη της προθεσμίας υποβολής υποψηφιότητας

Η προθεσμία εγγραφής λήγει στις 4 Σεπτεμβρίου 2015. Μετά τις 12.00 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

Πρέπει να ολοκληρώσετε εμπρόθεσμα την ηλεκτρονική εγγραφή σας. Σας συμβουλεύουμε ιδιαίτερα να μην περιμένετε τις τελευταίες ημέρες για να υποβάλετε την αίτησή σας, γιατί τυχόν μεγάλος φόρτος των διαδικτυακών γραμμών ή οποιοδήποτε πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας υποβολής αίτησης δεν θα μπορείτε να υποβάλετε αίτηση. Οι εκπρόθεσμες αιτήσεις εγγραφής μέσω συνήθους ηλεκτρονικού ταχυδρομείου δεν γίνονται δεκτές.

Προστασία δεδομένων προσωπικού χαρακτήρα

Η Ευρωπαϊκή Επιτροπή και το EIT μεριμνούν ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά όργανα και τους οργανισμούς της Ένωσης και σχετικά με την ελεύθερη κυκλοφορία των δεδομένων αυτών (7). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Κανονισμός (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την ίδρυση του Ευρωπαϊκού Ινστιτούτου Καινοτομίας και Τεχνολογίας (ΕΕ L 97 της 9.4.2008, σ. 1), ο οποίος τροποποιήθηκε με τον κανονισμό (ΕΕ) αριθ. 1292/2013.

(2)  Ο επιτυχών υποψήφιος, πριν προσληφθεί, θα κληθεί να προσκομίσει πιστοποιητικό από την αρμόδια αρχή, που να βεβαιώνει ότι έχει λευκό ποινικό μητρώο.

(3)  Στο βιογραφικό τους σημείωμα οι υποψήφιοι θα πρέπει να αναφέρουν τουλάχιστον για τα εν λόγω πέντε έτη κατά τα οποία απέκτησαν πείρα σε ανώτερη διευθυντική θέση τα ακόλουθα: 1. τον τίτλο που είχαν και τα καθήκοντα που άσκησαν στις διευθυντικές θέσεις που κατείχαν, 2. τον αριθμό υπαλλήλων τους οποίους διοικούσαν στις θέσεις αυτές, 3. το μέγεθος του προϋπολογισμού που διαχειρίστηκαν και 4. τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομότιμων στην ίδια βαθμίδα ιεραρχίας.

(4)  Κανονισμός υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, σ. 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(5)  Κανονισμός υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, σ. 187.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(6)  Στη διεύθυνση: European Commission, Directorate-General for Human Resources and Security, Unit for Executive Staff and CCA Secretariat, COM/2015/20008, SC11 8/30, 1049 Bruxelles/Brussel, Belgique/België.

(7)  ΕΕ L 8 της 12.1.2001, σ. 1.

---